Diari Oficial de la Generalitat Valenciana


Sumari del DOGV 3776, del 21-06-2000 (2000/5121)

RESOLUCIÓ de 13 de juny de 2000, del director general de Pesca i Comercialització Agrària, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2000-2001.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5121


Data del document
:   13-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Institut Politècnic Marítim Pesquer Mediterrani
    * assignació per estudis
    * política pesquera
    * ajuda pública
    * suport econòmic
    * formació professional
    * pescador

RESOLUCIÓ de 13 de juny de 2000, del director general de Pesca i Comercialització Agrària, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2000-2001. [2000/X5121]
  
L'Ordre de 23 de maig de 1994, del conseller d'Agricultura, Pesca i Alimentació, regula la concessió de beques en l'Institut Politècnic Maritimopesquer del Mediterrani d'Alacant i estableix que es realitzarà una convocatòria per a cada curs acadèmic, en la qual se'n fixarà el nombre i la quantia.
  
L'Ordre de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Maritimopesquer del Mediterrani d'Alacant als ensenyaments dels cursos de patró local i patró costaner polivalent i modifica parcialment l'Ordre de 23 de maig de 1994. L'Ordre de 17 d'abril de 2000, de la Conselleria d'Agricultura, Pesca i Alimentació, inclou en el règim de beques la fase pràctica de formació en centres de treball.
  
D'acord amb aquestes ordres i en virtut de les facultats que m'atorguen, resolc:
  
Primer
  
1. Convocar beques per als alumnes de l'Institut Politècnic Maritimopesquer (IPMP) del Mediterrani per al curs acadèmic 2000/2001 en el nombre i quanties següents:
  
1.1 Beques per a mitja manutenció, per a cursar estudis en el mateix IPMP:
  
a) 8 beques per al curs de patró local de pesca
  
Duració curs: tres mesos
  
Realització: d'octubre a desembre de 2000
  
Import beca: 39.990 pessetes/240,34 euros.
  
b) 8 beques per al curs de patró costaner polivalent
  
Duració curs: sis mesos
  
Realització: de gener a juny de 2001
  
Import beca: 79.980 pessetes/480,69 euros.
  
c) 8 beques per als cursos de LOGSE de tècnic en pesca i transport marítim, màquines i instal·lacions del vaixell i busseig a profunditat mitjana.
  
Duració curs: nou mesos
  
Realització: d'octubre de 2000 a juny de 2001
  
Import beca: 119.970 pessetes/721,03 euros.
  
d) 8 beques per als cursos de formació professional de 2n grau i permanent d'adults.
  
Duració curs: nou mesos
  
Realització: d'octubre de 2000 a juny de 2001
  
Import beca: 119.970 pessetes/721,03 euros.
  
1.2. Beques de manutenció completa i allotjament, per a cursar estudis en el mateix IPMP:
  
a) 18 beques per al curs de patró local de pesca
  
Duració curs: tres mesos
  
Realització: d'octubre a desembre de 2000
  
Import beca: 150.000 pessetes/ 901,52 euros.
  
b) 18 beques per al curs de patró costaner polivalent
  
Duració curs: sis mesos
  
Realització: de gener a juny de 2001
  
Import beca: 300.000 pessetes/1.803,04 euros.
  
c) 28 beques per als cursos de LOGSE de tècnic en pesca i transport marítim, màquines i instal·lacions del vaixell i busseig a profunditat mitjana.
  
Duració curs: nou mesos
  
Realització: d'octubre de 2000 a juny de 2001
  
Import beca: 450.000 pessetes/ 2.704,55 euros.
  
d) 16 beques per als cursos de formació professional de 2n grau i permanent d'adults.
  
Duració curs: nou mesos
  
Realització: d'octubre de 2000 a juny de 2001
  
Import beca: 450.000 pessetes/ 2.704,55 euros.
  
1.3 Beques de formació en centre de treball
  
17 beques per al mòdul de formació en centre de treball dels cursos de formació professional LOGSE.
  
Duració mòdul: d'octubre de 2000 a gener de 2001
  
Import beca: 80.000 pessetes/ 480,81 euros.
  
2. Les beques per a mitja manutenció que sobren en algun dels grups mencionats s'acumularan en el següent grup i les de l'últim grup, en el primer.
  
Les beques de manutenció completa i allotjament que sobren en algun dels grups mencionats s'acumularan en el següent grup i les de l'últim grup, en el primer.
  
L'import de les beques que sobre de formació en el centre de treball s'acumularà a les beques de manutenció completa i allotjament.
  
3. La concessió de les beques queda condicionada a la realització efectiva dels cursos i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques dels apartats 1.1 i 1.2 s'efectuarà després de cada una de les mensualitats del curs acadèmic i les de l'apartat 1.3, a l'acabament del mòdul, amb la certificació prèvia del director de l'Institut en la qual acredite l'assistència de l'alumne i el compliment de les obligacions escolars.
  
Segon
  
L'import màxim de les beques fixat d'acord amb el que s'estableix en l'article 9 de l'ordre mencionada serà de 99.583.445 pessetes/ 193.160,96 euros, que s'imputaran a càrrec de l'aplicació pressupostària programa 23.38.84.3103.524.78.1, línia 2427. L'anualitat de 2000 és de 53.508.665 pessetes/ 61.662,40 euros, i la de l'any 2001 és de 98.394.813 pessetes/131.498,56 euros.
  
La part de les ajudes concedides a càrrec de l'exercici de 2001 queda legalment condicionada al fet que en la llei de pressupostos per a l'exercici esmentat es consigne la quantitat indicada. En aquest cas, les beques concedides quedaran automàticament prorrogades pels mesos que resten fins a completar el curs acadèmic fixat per a aprofitar-les.
  
Tercer
  
Els alumnes que sol·liciten beca per a cursar estudis en el mateix IPMP hauran de cursar més de la meitat de les assignatures o seccions que componen el curs per al qual se sol·licita la beca.
  
Quart
  
Les instàncies es presentaran segons el model adjunt a l'Institut Politècnic Maritimopesquer del Mediterrani, carrer del Moll Pesquer, 03281 Alacant; en els serveis territorials de la Conselleria d'Agricultura, Pesca i Alimentació, carrer del Professor Manuel Sala, 2, 03200 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i Llei 4/1999, de modificació de la llei anteriorment mencionada.
  
Cinqué
  
El termini per a la presentació de sol·licituds serà fins al 6 de setembre de 2000. La resolució de la convocatòria haurà de produir-se com a màxim el dia 30 d'octubre de 2000. La falta de resolució en aquest termini tindrà efecte denegatori de les beques sol·licitades.
  
DISPOSICIÓ FINAL
  
Aquesta resolució vigeix des de l'endemà de la publicació en el Diari Oficial de la Generalitat Valenciana.
  
València, 13 de juny de 2000.- La consellera d'Agricultura, Pesca i Alimentació, p. d. Ordre de la Conselleria d'Agricultura, Pesca i Alimentació, de 23 de maig de 1994 (DOGV núm. 2.287), el director general de Pesca i Comercialització Agrària: José Francisco Ferrando Orta.
  
Annex I
  
Model d'instància
  
Cognoms ...
  
Nom ... DNI/NIF ...
  
Data de naixement ... Estat civil ........................
  
Localitat de residència ...
  
Carrer o plaça ...
  
Codi postal ... Telèfon ...
  
Curs per al qual sol·licita la beca ...
  
Tipus de beca que se sol·licita:
  
Mitja manutenció ...
  
Manutenció completa ...
  
Allotjament ...
  
Formació en centre de treball ...
  
"Va disposar de beca en el curs escolar anterior-
  
Sí ...... No ......
  
"Quins estudis va fer- ...
  
Documentació que s'aporta i declaració de condicions personals:
  
Fotocòpia document nacional d'identitat.
  
Certificació de l'alcaldia del municipi de residència habitual.
  
Ingressos de la unitat familiar ... (1).
  
Nombre de membres de la unitat familiar a l'efecte de còmput de renda ......
  
Nombre de germans matriculats en l'Institut ...
  
Curs al qual estan matriculats els germans ...
  
Altres condicions familiars ... (2)
  
Professionals de la mar en actiu : Sí ...... No ......
  
Anys d'embarcament ... (3)
  
Fotocòpia del reconeixement mèdic de l'ISM en vigor.
  
Titulacions i certificats professionals de la mar que es posseïsquen .. (4)
  
Titulació acadèmica més alta assolida ... (5)
  
En els estudis de formació professional, certificat de notes o butlletí del curs immediat anterior ...
  
Per a emancipats:
  
Ingressos ... (1) i nombre de familiars al seu càrrec ...
  
... , ... d ... de 200....
  
(Firma)
  
Direcció General de Pesca i Comercialització Agrària
  
Es justificaran amb còpia de la declaració de la renda o full salarial.
  
Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Benestar Social), si el pare és professional de la mar (targeta o certificació de l'ISM), desocupació del cap de família (targeta o certificació del INEM de demanda de treball), etcètera.
  
Els embarcaments es justificaran amb fotocòpia de la llibreta de navegació o certificat de cotització a l'ISM de l'interessat.
  
Es justificaran amb fotocòpies de targetes o certificats professionals.